**Историјски термини**

Шта је историја? (**Историја** (од грчке ријечи ἱστορία [istoría] — историа, што значи „истраживање, знање које се стиче истраживањем“) јесте наука о прошлости, која се нарочито односи на људе. То је општи израз који се односи на прошле догађаје, као и на памћење, откривање, скупљање, организовање, представљање и тумачење информација о одређеним догађајима. Научници који се баве историјом се зову историчари. Догађаји који су се догодили прије писане историје сматрају се преисторијом)

Шта је праисторија? (**Преисторија** или **праисторија** (од грч. προϊστορία: προ — пре, ιστορία — прича; односно: prae — претходни, historia — латинизована реч ιστορία или лат. praehistoria) је временски период од настанка човека до појаве првих писама (око 3500. године пре нове ере))

Шта је стари век? **(Стари век** је епоха робовласничког друштвеног поретка који је, у току развоја људског друштва, најдуже трајао. Протеже се од појаве класних друштава, првих цивилизација и прве писмености (4000—2000. године п. н. е. па до пропасти Западног римског царства (476. године))

Шта је средњи век? **(Средњи век** обухвата историјски период од V до XV века. Ово раздобље у историји људског друштва и културе представља заокружену целину. То је раздобље почело падом Западног римског царства (476. године) и окончало се ренесансом и раздобљем великих географских открића (откриће Америке 1492. године). Према степену развоја средњи век се дели на **рани средњи век** (рани феудализам, 5 — 11. век) и **позни средњи век** (позни феудализам, 12. век). Привреда у раном средњем веку била је затворена натурална, што значи да све што се производило на феуду, ту и остаје, за становнике једног феуда)

Шта је нови век? (**Нови век** је, по историографској категоризацији, период од открића Америке(1492) до краја Првог светског рата (1918). За почетак новог века узима се 1492. година (тј. откриће Америке) а за крај новог века узима се Први светски рат (1914—1918). **Рани нови век** модерне историје следи након касног средњег века посткласичне ере. Иако су хронолошка ограничења периода отворена за дебату, временски оквир обухвата период након касног дела посткласичног доба, познатог као средњи век (око 1500. године), до почетка доба револуција (око 1800). Историчари га различито разграничавају да почиње од пада Цариграда 1453, периода ренесансе у Европи, муслиманских освајања на индијском потконтиненту и доба открића (нарочито путовања Кристифора Колумба почевши од 1492, али и са Васко да Гаминим откривањем морског пута до Индије 1498) и да се завршава око доба Француске револуције 1789)

Шта је савремено доба? (**Савремено доба** је временски период који је без прекида блиско повезан са садашњим временом и који је извесна перспектива модерне историје. Термин „савремена историја“ је у употреби од 19. века. У најширем контексту примене, савремена историја је део историје који је још увек у живом сећању. Узимајући у обзир дужину људског века, савремена историја би се могла односити на период од око 80 година. Апсолутно значење овог концепта се помера се сменом генерација. У ужем смислу, савремена историја се може односити на историју у сећању већине одраслих особа које су тренутно живе)

Шта је Античка Грчка? (**Античка Грчка** (често називана и као стара или древна Грчка) је термин који се у широком контексту употребљава да би описао цивилизацију која се развила над племенима који су говорили грчким језиком током старог века. Специфичније, термин Античка Грчка се односи на цивилизацију која је почела да се уздиже током 8. века п. н. е. и периодом који је уследио након пропасти Микенске цивилизације, и која се развила на подручју континенталне Грчке, Мале Азије, Медитерана и обалама Црног мора све до 146. п. н. е. када је Грчка освојена од стране Римске републике)

Шта је Антички Рим? (**Антички Рим** (често називан и као стари или древни Рим) је била цивилизација која је настала од града-државе основаног на Апенинском полуострву по традицији коју нам преноси Тит Ливије 753. п. н. е. до огромног царства које је окруживало Средоземно море. Током свог постојања, римска цивилизација је прешла пут од монархије, републике са комбинацијом олигархије и демократије, до аутократског царства. Римска цивилизација је доминирала западном Европом и подручјима око Средоземног мора путем освајања и асимилације)

Шта је република? (**Република (**лат. res publica — ’општа ствар’ или ’опште добро’) је облик државе, у коме се сви органи државне власти бирају на одређено време, формирају се институције представнице власти (нпр. скупштина), а грађани имају лична и политичка права. Најважнија карактеристика републике као облика владавине је бирање шефа државе, чија функција није наследна и не постоје методе преноса власти)

Шта је монархија? (**Монархија** је облик владавине у коме група, генерално фамилија која представља династију, оличава национални идентитет земље, а њен вођа, монарх, спроводи улогу суверенитета. Стварна моћ монарха може да варира од чисто симболичне (крунска република), до парцијалне и ограничене (конституционална монархија), до комплетно аутократске (апсолутне монархије)).

Шта је апсолутистичка монархија? (**Апсолутна или апсолутистичка монархија** је облик власти који се у Европи јавио у Француској у 17. веку за време Луја XIV, који је рекао: „Држава, то сам ја“. Сматра се да су идеје о апсолутизму настале од првих француских кардинала (премијера) Ришељеа и Мазарена. Владар има апсолутну власт, а влада уз помоћ бирократског апарата (моћ пера) - чиновници и уз помоћ репресивног апарата (моћ мача) - полиција и војска)

Шта је револуција? (**Револуција** је, у општем случају, радикална промена друштвених односа. У политичком означава корениту промену друштвеног уређења. Реч револуција значи преобрат. У неким револуцијама учествује велики број људи, или чак већина неке социјалне групације или народа, док у неке револуције води само мала група револуционара)

Шта је Српска револуција? (**Српска револуција** је термин који се односи на период историје Србије од 1804. до 1835. године, а први га је употребио Леополд фон Ранке у својој књизи Die Serbische Revolution. Од њега га је касније прихватио и Вук Стефановић Караџић)

Шта је Први светски рат? (**Први светски рат** је трајао од 1914. до 1918. године. У њему је учествовала већина великих светских сила, груписаних у два сукобљена војна савеза: Савезника (окупљених око Тројне Антанте) и Централних сила. Више од 70 милиона људи је било под оружјем, а од тога преко 60 милиона људи у Европи је било мобилисано у један од највећих ратова у историји. Последице рата су биле да је убијено више од 15 милиона људи, 20 милиона рањено, а директне учеснице рата претрпеле су и огромна разарања држава и привреда. Први светски рат познат је и под именима Велики рат и Светски рат (до избијања Другог светског рата)).

Шта је Други светски рат? (**Други светски рат** је трајао од 1939. до 1945. године. У њему је учествовала већина тадашњих држава света, укључујући и све велике силе, које су основале два супротстављена војна савеза: силе Осовине, на челу са Немачком и Савезници, на челу са СССР, Уједињеним Краљевством и САД. По броју држава, односно људи који су у њему учествовали, те броју људских жртава и степену материјалног разарања, Други светски рат представља највећи оружани сукоб у историји човечанства, са више од 100 милиона људи који су служили у војсци 30 различитих држава. У виду тоталног рата, водеће земље учеснице су ставиле све своје економске, индустријске и научне могућности у службу ратних напора, бришући разлике између војних и цивилних извора. Рат су обележиле масовне смрти цивила (највише у Совјетском Савезу и Кини), укључујући и холокауст и једини пример употребе нуклеарног оружја у рату. То је за последицу имало смрт од 50 до 75 милиона особа. Тај број ставља Други светски рат у најсмртоноснији рат у људској историји)

**Питања:**

1. Шта је историја?
2. Шта је праисторија?
3. Шта је стари век?
4. Шта је средњи век?
5. Шта је нови век?
6. Шта је савремено доба?
7. Шта је Античка Грчка?
8. Шта је Антички Рим?
9. Шта је република?
10. Шта је монархија?
11. Шта је апсолутистичка монархија?
12. Шта је револуција?
13. Шта је Српска револуција?
14. Шта је Први светски рат?
15. Шта је Други светски рат?